text: بالفيديو .. المصري نيكولا يوسف يرد على الإنتقادات : برشا قالولي كلام وجعني اول مرة نحس بالغربة في تونس
  اليوتيوبر المصري نيكولاس يوسف يرد على موجة الانتقادات في برنامج دقيقة60 على إذاعة موزاييك :
  ” انا نعيش في تونس من 2014
  – فجأة ولات حملة قومية و هاشتاغ على تفذليكة
  – انا طفلة اميي معايا ريتها كاتبة ستاتي” كيف اشفى من حب تونس” وقتها جات في مخي الفكرة
  – انا نحكي على مصر كأني مصري و نحكي على تونس كأني تونسي
  – الي يتبعو فيا الكل توانسة مش مصارى
  – ما حكاوش معايا في مضمون الستاتي اما من ناحية كيفاش مصري ينقد تونس
  – إنا غلطت في 3 حاجات خاطر العباد اتبع فيا نحب تونس و ترى تونس بعيون مصرية مستانسين يقراو كلام محلاه تصدمو بالستاتي
  – إنا ديما نحكي ين پوبليچ و نسيب الماء عالبطيخ و طبيعي الناس تتفاعل معاك بالسلبي
  – برشا قالولي كلام وجعني اول مرة نحس بالغربة في تونس ولي انا براني
  – العباد الي تحكي على حرية التعبير كأنها مقتصرة كان عالتوانسة
  – حسيت لازمني نقعد رايض و ما نتكلمش في بلاد كليت من خيرها و عندها عليا جميل
  – اذا شكرت قالولي تهز في القفة و اذا نقدت سبوني ديما مش عاجب شي
  – انا ديجا مواطن اوروبي انا جنسيتي يوناني و ما عنديش باسبور مصري اصلا من 10 سنين
  – جاتني فرصة نعيش في أوروبا و ما مشيتش
  – اما انا حبيت تونس و ما نحبش فيها
  – الكلام الي قلتو مانيش نادم عليه انا نحب تونس و نحبها تتصلح
  – علاش قاعد في تونس قلتلهم خاطر نحس روحي حر و نعبر على شخصيتي كيما هي
  – اذا خرجت للشارع و لقيت عنف و التوانسة حبوني نخرج من تونس انا نخرج و عمري ما نكره تونس
  – مصر مش تونس كل بلاد و ارطالها و تقاليدها و عاداتها
  – الي عمل هاشتاغ بره روح نقلو يعطيك الصحة
  – اذا قلتو أنا ماسط و تفذليكي ماسط تعملو عليا حملة قومية و تدعو لطردي؟
  الفيديو :